OpenLLM-France/wikimedia huggingface dataset:
# Polinomis de Touchard

Els Polinomis de Touchard (en honor de Jacques Touchard), sovint també anomenats polinomis exponencials comprenen una seqüència polinomial de tipus binomial definida per:
    $T_{n}(x)=\sum _{k=1}^{n}S(n,k)x^{k}=\sum _{k=1}^{n}\left\{{\begin{matrix}n\\k\end{matrix}}\right\}x^{k}$
On S (n, k) correspon a un nombre de Stirling de segona espècie, és a dir, el nombre de particions d'un conjunt de n elements en k subconjunts no buits. I La segona notació, que inclou l'ús de claus, va ser introduïda per Donald Knuth.
Avaluant en 1 l'n-èsim polinomi de Touchard obtenim l'n-èsim nombre de Bell, és a dir, el nombre de particions d'un conjunt d'n elements:
    $T_{n}(1)=B_{n}$
Si X és una variable aleatòria amb una distribució de Poisson i un nombre esperat d'ocurrències λ, llavors el seu n-èsim moment és T $_n$ (λ) = E ( X $^n$). Usant aquest fet es pot provar fàcilment que aquesta seqüència polinomial és de tipus binomial, és a dir, satisfà la seqüència d'identitats:
    $T_{n}(\lambda +\mu )=\sum _{k=0}^{n}{n \choose k}T_{k}(\lambda )T_{nk}(\mu ).$
Els polinomis de Touchard constitueixen l'única seqüència polinomial de tipus binomial en la qual el coeficient del terme de primer grau de cada polinomi és 1.
Els polinomis de Touchard satisfan la relació recursiva:
    $T_{n+1}(x)=x\sum _{k=0}^{n}{n \choose k}T_{k}(x).$
Si x = 1, l'expressió es redueix a la fórmula recursiva dels nombres de Bell.
La funció generatriu dels polinomis Touchard és:
    $\sum _{n=0}^{\infty }{T_{n}(x) \over n!}t^{n}=e^{x\left(e^{t}-1\right)}.$
# Senta Aulària (Avairon)

Senta Aulària (Senta Aulària en occità, Sainte-Eulalie-d'Olt en francès) és un municipi del departament francès de l'Avairon, a la regió d'Occitània. La comuna es troba a la llista de Les Plus Beaux Villages de France.
# Warren (Arkansas)

Warren és una població dels Estats Units a l'estat d'Arkansas. Segons el cens del 2000 tenia 6.442 habitants.

## Demografia

Segons el cens del 2000, Warren tenia 6.442 habitants, 2.569 habitatges, i 1.692 famílies. La densitat de població era de 362 habitants/km².
Dels 2.569 habitatges en un 29% hi vivien nens de menys de 18 anys, en un 44,6% hi vivien parelles casades, en un 17,9% dones solteres, i en un 34,1% no eren unitats familiars. En el 31,4% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,96.
Per edats la població es repartia de la següent manera: un 24% tenia menys de 18 anys, un 9% entre 18 i 24, un 24,8% entre 25 i 44, un 21,5% de 45 a 60 i un 20,8% 65 anys o més.
L'edat mediana era de 39 anys. Per cada 100 dones de 18 o més anys hi havia 80,6 homes.
La renda mediana per habitatge era de 22.162 $ i la renda mediana per família de 27.618 $. Els homes tenien una renda mediana de 27.778 $ mentre que les dones 17.247 $. La renda per capita de la població era de 13.453 $. Entorn del 24,3% de les famílies i el 28,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warren». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Warren». American Fact Finder. Oficina del Cens dels Estats Units, 12-01-2010.
# Romain Gijssels

Romain Gijssels (Denderwindeke, Ninove, Flandes Oriental, 10 de març de 1907 - París, França, 31 de març de 1978) va ser un ciclista belga, anomenat La classe que va córrer entre 1930 i 1936.
Els seus principals èxits foren dos Tour de Flandes, el 1931 i 1932, i una París-Roubaix el 1932.

## Palmarès

* 1930
** 1r a Hekelgem
** Vencedor d'una etapa al Critèrium dels Aiglons
* 1931
** 1r al Tour de Flandes
** 1r al Gran Premi Wolber
** 1r a Boom
** Vencedor d'una etapa al Critèrium dels Aiglons
* 1932
** 1r al Tour de Flandes
** 1r a la París-Roubaix
** 1r a la Bordeus-París
** 1r del Critèrium de Luxemburg
** Vencedor d'una etapa del Tour de Morbihan
* 1933
** 1r a la Marsella-Lió
** 1r del Gran Premi Stadt a Sint Niklaas
** Vencedor d'una etapa de la París-Saint Étienne
* 1934
** 1r a la París-Belfort

### Resultats al Tour de França

* 1931. Abandona (16a etapa)
* 1934. 32è de la classificació general

## Enllaços externs

* Palmarès a memoire-du-cyclisme.eu (francès)
* Palmarès a sitiodeciclismo.net (castellà)
# Comissió Aliada de Control

La Comissió Aliada de Control, Consell de Control Aliat o Autoritat de control aliat, en alemany Alliierter Kontrollrat, també anomenada les quatre potències ( els Estats Units, el Regne Unit, la Unió Soviètica i França), fou l'òrgan de les zones d'ocupació aliada a Alemanya després de la fi de la Segona Guerra Mundial a Europa, especialment durant el període comprès entre 1945 i 1949, per tal d'assegurar així el conjunt de competències d'un govern alemany.
Els seus membres eren els comandants en cap de cadascuna d'aquestes zones d'ocupació (França, que inicialment refusà el principi d'una administració central en les quatre zones, més tard es va unir al consell). Va ser assistit en la seva tasca per un "Comitè de Coordinació" i deu "Directoris" (que jugaven el paper de ministeris)
El consell tenia la seva a seu a Berlín, en les instal·lacions de la Neues Kammergericht ("nou tribunal d'apel·lació"), situat al districte de Schöneberg, i que anteriorment va ser la seu del Volksgerichtshof (el "Tribunal del Poble") òrgan judicial suprem del règim nazi de sinistre record.
Les decisions adoptades per la Junta de Control havien de ser-ho per unanimitat, atès que cadascun dels seus representants disposava de dret de veto.
El Consell de control es va crear el 5 de juny de 1945. La primera mesura de desnazificació que va prendre, fou la derogació del dret nazi. Va perdre gran part de la seva autoritat sobre el conjunt d'Alemanya, quan van marxar els representants soviètics el 20 de març de 1948, en represàlia per les decisions preses pels delegats de les sis potències occidentals reunió a la Conferència de Londres per a la democratització de la Trizona.
L'Alta Comissió Aliada (Allied High Commission) que la va succeir, només aplegarà els representants de les potències occidentals i serà l'encarregada de gestionar aquesta Trizona, que el 1949 esdevindrà la República República Federal d'Alemanya.

## Vegeu també

* Conferència de Potsdam
* Zones d'ocupació aliada a Alemanya
# Vanessa del Rio

Vanessa del Rio (Harlem, Nova York, 1952) és una de les llegendes del cinema per adults estatunidenc. El seu nom real és Ana María Sánchez i és filla d'immigrants cubans i portorriquenys.
Va iniciar la seva carrera com a actriu X el 1974 i, de fet, pot considerar-se com la primera estrella hispana del porno estatunidenc. Les dimensions del seu clítoris i dels seus pits foren els principals reclams físics. Durant prop de dotze anys va actuar en més de 200 pel·lícules fins a la seva retirada el 1986 a conseqüència del perill de propagació de la sida entre els professionals del gènere. D'aleshores ençà s'ha mantingut activa a través del seu web personal en el qual ofereix sexe virtual a la seva parròquia d'admiradors.

## Filmografia

* Let Me Die a Woman (1978), Sandy (no acreditada)
* Tigresses and Other Man-eaters (1979), Tigress
* Dracula Exotica (1980), com a Vita Valdez
* Then and Now #15 (1996) (V), ella mateixa
* Give Me Your Soul... (2000), ella mateixa
* Soul Men (2008), Full-Figured Neighbor

## Referències

* ↑ Siobhan O'Connor. «Out With a Bang». King magazine, 11-09-2007. [Consulta: 12 setembre 2007].
* ↑ «An Interview With Vanessa del Rio: Legendary Porn Star Talks Changing New York, Subway Perverts, And A Madam In The Governor's Mansion». Huffington Post, 05-07-2010. [Consulta: 12 juliol 2013].
* ↑ «Her Name Is Rio». PAPERMAG, 14-06-2010. Arxivat de l'original el 23 d’agost 2010. [Consulta: 12 juliol 2013].
* ↑ http://www.imdb.com/title/tt0080023/

## Enllaços externs

* Vanessa del Rio - Lloc web oficial
* Vanessa del Rio a l'Internet Adult Film Database
* Vanessa del Rio a l'Adult Film Database
# Dakki

Dakki (en rus: Даккы) és un poble de la república de Sakhà, a Rússia, que el 2014 tenia 9 habitants, pertany al districte d'Itik-Kiuiol.

## Referències

* ↑ Хохлачев В.. Заполярный Помпей.
# Polinyino

Polinyino (en aragonès i Poleñino en castellà) és un municipi aragonès situat a la província d'Osca i enquadrat a la comarca dels Monegres.
# Smith & Wesson Governor

El Smith & Wesson Governor és un revòlver d'acció senzilla/doble acció de musell reduït (canó de 2,75 polzades) construït sobre un marc Z (un marc N estirat) i utilitza un marc amb un aliatge d'escandi lleuger o un marc d'acer inoxidable.

## Disseny

Igual que el Taurus Judge, el Governador pot disparar2 $^1$⁄$_2$-polzada-long (64 mm) cartutxos d'escopeta .410, cartutxos Colt .45 i també cartutxos ACP .45 amb l'ús de clips de lluna subministrats (a causa de la manca d'una vora als cartutxos ACP).
Les mires posteriors són fixes; similars als que es troben als petits revòlvers J-Framed .38 Special i .357 Magnum, així com als revòlvers de servei K-Framed de mida mitjana. Les mires davanteres dels models estàndard i Crimson Trace inclouen una mira nocturna de triti que es pot ajustar a la deriva per corregir el vent. Té un tambor per a sis cartutxos en qualsevol combinació.
Per a un revòlver tant gros, el Governor és molt lleuger: menys de 30 unces (850 g) descarregat—a causa dels aliatges utilitzats en la seva construcció.

## Models

Es fabriquen dues versions del model d'aliatge, el Governor d'aliatge " iron sight " i el model d'aliatge amb la mira làser Crimson Trace.
Hi ha una versió d'acer inoxidable amb mires de ferro obertes.

## Referències

* ↑ Pearsall, Jennifer. Gun Digest Illustrated Guide to Modern Firearms. Iola, Wisconsin: Gun Digest Books, 2012, p. 124. ISBN 1-4402-3253-9.
* ↑ Peterson, Phillip. The Gun Digest Book of Modern Gun Values. Iola. Wisconsin: Gun Digest Books, 2011, p. 229. ISBN 1-4402-1831-5.
* ↑ Peterson, Phillip. The Gun Digest Book of Modern Gun Values. Iola. Wisconsin: Gun Digest Books, 2011, p. 229. ISBN 1-4402-1831-5.
* ↑ «Model Governor». Smith & Wesson. [Consulta: 2 gener 2013].
* ↑ «Model Governor with Crimson Trace». Smith & Wesson.
* ↑ «Model Governor Stainless Steel». Smith & Wesson.

## Enllaços externs

* Smith & Wesson Governor - Lloc web oficial
# Romain De Loof

Romain De Loof o Deloof, (Eeklo, 6 de març de 1941) fou un ciclista belga, que va ser professional del 1964 fins al 1975. Es va especialitzar en la pista on destaquen els tres Campionats del món de Mig fons, dos d'amateurs i un de professional.

## Palmarès

* 1961
** Campió de Bèlgica de persecució amateur
** Campió de Bèlgica de madison amateur (amb Frans Melckenbeeck)
* 1962
** Campió del món de mig fons amateur
** Campió de Bèlgica de persecució amateur
** Campió de Bèlgica de madison amateur (amb Patrick Sercu)
** Campió de Bèlgica de mig fons amateur
* 1963
** Campió del món de mig fons amateur
** Campió de Bèlgica de madison amateur (amb Patrick Sercu)
** Campió de Bèlgica de derny amateur
** Campió de Bèlgica de mig fons amateur
* 1965
** 1r als Sis dies de Madrid (amb Rik Van Steenbergen)
* 1966
** Campió del món de mig fons
* 1969
** 1r als Sis dies de Rotterdam (amb Peter Post)
** 1r als Sis dies d'Amsterdam (amb Peter Post)
* 1974
** Campió de Bèlgica de mig fons

## Enllaços externs

* Fitxa a sitiodeciclismo.net
* Fitxa a cyclebase.nl
# Clàssica de Sant Sebastià 1983

La Clàssica de Sant Sebastià 1983, tercera edició de la Clàssica de Sant Sebastià, és una cursa ciclista que es va disputar el 17 d'agost de 1983. El vencedor final fou el belga Claude Criquielion, de l'equip Euro Shop-Splendor. Antoni Coll i Raimund Dietzen foren segon i tercer respectivament.

## Classificació general

| | Ciclista | Equip |
| 1 | Claude Criquielion (BEL) | Euro Shop-Splendor |
| 2 | Antoni Coll i Pontanilla (ESP) | Teka |
| 3 | Raimund Dietzen (GER) | Teka |
| 4 | Pedro Delgado (ESP) | Reynolds-Galli |
| 5 | Faustino Rupérez (ESP) | Zor-Gemeaz |
| 6 | Carlos Hernández Bailo (ESP) | Reynolds-Galli |
| 7 | Stephen Roche (IRL) | Peugeot-Shell-Michelin |
| 8 | Ángel Arroyo Lanchas (ESP) | Reynolds-Galli |
| 9 | Josep Recio Ariza (ESP) | Kelme |
| 10 | Jesús Rodríguez Magro (ESP) | Zor-Gemeaz |

## Referències

* Resultats a les-sports.info

## Enllaços externs

* Web de la cursa Arxivat 2005-12-20 a Wayback Machine.
# Unravel: A Swiss Side Love Story

Unravel: A Swiss Side Love Story és una pel·lícula filipina de gènere romàntic, dirigida per RC Delos Reyes i produïda per MavX Productions, Inc., que s'estrenarà el 8 d'abril de l'any 2023. Unravel: A Swiss Side Love Story és una de les vuit pel·lícules oficials que van competir en l'edició inaugural del 49è Festival de cinema d'estiu de Metro Manila (2023).

## Repartiment principal

El repartiment principal està integrat per,
* Gerald Anderson
* Kylie Padilla

## Referències

* ↑ «Unravel: A Swiss Side Love Story» (en anglès americà). binged.com. [Consulta: 14 març 2023].
* ↑ Cruz, Marinel. «Eight entries of 1st Summer MMFF revealed» (en anglès). entertainment.inquirer.net, 28-02-2023. [Consulta: 14 març 2023].
* 1 2 «Unravel: A Swiss Side Love Story (película 2023) - Tráiler. resumen, reparto y dónde ver. Dirigida por RC Delos Reyes» (en castellà). lavanguardia.com, 14-03-2023. [Consulta: 14 març 2023].
* ↑ «Coco Martin's ‘Apag' leads 8 entries for inaugural Metro Manila Summer Film Festival». abs-cbnnews.com. ABS-CBN News. [Consulta: 24 febrer 2023].

## Bibliografia complementària

* Yeatter, Bryan L. Cinema of the Philippines: A History and Filmography, 1897-2005 (en anglès). McFarland & Company, 2007. ISBN 978-0-7864-3047-5.

## Vegeu també

* About Us But Not About Us
* Apag
* Here Comes the Groom
* Kahit Maputi Na Ang Buhok Ko
* Love You Long Time
* Single Bells
* Yung Libro sa Napanood Ko
# David di Donatello a la millor actriu debutant

El premi David di Donatello a la millor actriu debutant (en italià: David di Donatello per la migliore attrice esordiente) és un premi de cinema que anualment atorgava l'Acadèmia del Cinema Italià (ACI, Accademia del Cinema Italiano) per reconèixer la destacada actriu debutant en una pel·lícula italiana estrenada l'any anterior a la cerimònia. Només es va atorgar en les edicions del 1982 i 1983.

## Guanyadors

Els guanyadors del premi han estat:
* 1982
** Marina Suma - Le occasioni di Rosa
** Athina Cenci - Ad ovest di Paperino
** Isa Gallinelli - Borotalco
* 1983
** Federica Mastroianni - State buoni se potete
** Norma Martelli - La notte di San Lorenzo
** Tiziana Pini - In viaggio con papà

## Referències

* ↑ Lancia, Enrico. I premi del cinema (en italian). Rome, Italy: Gremese Editore, 1998. ISBN 8877422211.
* ↑ «Chronology» (en italià). Accademia del Cinema Italiano.

## Enllaços externs

* Daviddidonatello.it (web oficial)
# Portada/article març 16

Les terres descobertes per Colom foren anomenades inicialment Índies Occidentals o Nou Món, fins a l'aparició, l'any 1507, del mapa de Martin Waldseemüller i Matthias Ringmann del taller cartogràfic de Saint-Dié, on es passen a anomenar Amèrica en honor d'Amerigo Vespucci.

## Cristòfor Colom

Cristòfor Colom (1436/1451-Valladolid, 1506) fou un navegant, cartògraf, almirall, virrei i governador general de les Índies al servei dels Reis Catòlics, conegut internacionalment amb el cognom llatinitzat de Columbus. Va explorar les terres del Carib, amb les quals va establir les rutes marítimes i va obrir el camí a la colonització americana.
Les terres descobertes per Colom foren anomenades inicialment Índies Occidentals o Nou Món, fins a l'aparició, l'any 1507, del mapa de Martin Waldseemüller i Matthias Ringmann del taller cartogràfic de Saint-Dié, on es passen a anomenar Amèrica en honor d'Amerigo Vespucci.
Tot i que possiblement no va ser el primer explorador europeu d'Amèrica, Colom va ser qui va descobrir un nou continent per a Europa i la història, en ser el primer navegant capaç de traçar una ruta d'anada i tornada aprofitant els corrents marins de l'Atlàntic, obrint d'aquesta manera un Nou Món per a explorar, i explotar, als vells regnes europeus.
# Mata del Mas de la Creu

La Mata del Mas de la Creu (Pistacia lentiscus) és un arbre que es troba a Tarragona (el Tarragonès).

## Dades descriptives

* Perímetre del tronc a 1,30 m: 2,28 m.
* Perímetre de la base del tronc: 3,53 m.
* Alçada: 3,33 m.
* Amplada de la capçada: 12,57 m.
* Altitud sobre el nivell del mar: 63 m.

## Entorn

És en una petita clariana de bosc arran de camí, amb una antiga bassa de reg, buida i en desús. Hi trobem rogeta, lleterassa, esparreguera boscana, esparreguera de moix, heura, arítjol, vidiella, esbarzer, ginestó, estepa blanca, aladern, ginesta, garrofer, perer silvestre, pi blanc i ullastre. Hi ha presència de conills i esquirols.

## Aspecte general

Es troba en mal estat, ja que fou incendiada el 9 de juliol del 1995 i té gairebé tota la part interior del tronc i la soca carbonitzades. Després de l'incendi, aquest arbre deuria haver passat força temps, segurament dies, en brases. Tanmateix, s'aprecia una certa potència de brotada als nivells baixos de la soca, així com als extrems d'algunes branques extremes.

## Observacions

Són moltes les plantes llenyoses mediterrànies que després d'un foc fan una rebrotada restauradora com la de la Mata del Mas de la Creu. Hom diu que es tracta d'un mecanisme d'adaptació al fenomen dels focs naturals, ja que aquesta pertorbació forma part del metabolisme dels sistemes forestals de la regió mediterrània.

## Accés

Cal dirigir-se al trencall del Mas de la Creu. Primer, hem d'agafar la carretera que va de la urbanització Bonaigua (que pertany al Catllar) a la urbanització Pinalbert. Just després de deixar aquesta darrera a mà esquerra (uns 850 metres abans del pas d'aquesta carretera per sota l'autopista AP-7) trobem una pista a mà dreta, en un revolt força tancat que tomba a l'esquerra (com a referència és important recordar que aquesta pista té una cadena d'accés que és gairebé sempre oberta). Un cop hem accedit a la pista, veurem que es bifurca d'inici. Aparquem immediatament el cotxe i caminem per la pista de la dreta, que està en molt mal estat per a la circulació de vehicles rodats. Després d'uns 200 metres, trobarem a mà dreta una clariana amb una bassa i el llentiscle o mata gegant. GPS 31T 0358373 4556859.

## Referències

* 1 2 3 4 5 6 Boada, Martí; Boada, Arnau, 2011. Arbres remarcables de Catalunya. 100 ombres colossals. Edicions Brau, Figueres. ISBN 9788496905535. Pàgs. 212-213.

## Enllaços externs

* Arbres i Arbredes Monumentals i Boscos Madurs de Catalunya (català)
* Parcs naturals Arxivat 2015-10-01 a Wayback Machine. (català)
# Vermillion

«Vermillion» té aquests significats:
* Vermillion (Minnesota)
* Vermillion (Kansas)
* Vermillion (Dakota del Sud)
# Deken (cràter)

Deken és un cràter d'impacte en el planeta Venus de 48 km de diàmetre. Porta el nom d'Aagje Deken (1741-1804), novel·lista neerlandesa, i el seu nom va ser aprovat per la Unió Astronòmica Internacional el 1985.

## Referències

* ↑ «Deken». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Portada/article març 21
## Fiódor Dostoievski

Fiódor Mikhàilovitx Dostoievski (Moscou, 11 de novembre de 1821 – Sant Petersburg, 9 de febrer de 1881) fou un dels escriptors més grans de la literatura russa. Màxim representant, segons el tòpic, de la «novel·la d'idees», a les seves obres apareixen evidents trets de modernitat, sobretot en el tractament del detall i de la quotidianitat, en el to vívid i real dels diàlegs i en el sentit irònic que esbossa a vegades, juntament amb la tragèdia moral dels seus personatges. Dostoievski fou un gran coneixedor de l'ànima humana i dels impulsos contradictoris que sorgeixen de l'inconscient. També comprengué, amb lucidesa genial, les contradiccions de la societat capitalista.
La major part dels crítics coincideix a afirmar que Dostoievski, Dante Alighieri, William Shakespeare, Miguel de Cervantes, Victor Hugo i uns altres pocs elegits són els escriptors que han influït decisivament en la literatura del segle xx.
# Sobekhotep II

Sobekhotep II fou un faraó de la dinastia XIII. Possible fill de Sobekhotep I. Va regnar entre dos i quatre anys. Va fer construccions a Deir al-Bari als temples de Mentuhotep I. S'ha trobat una estàtua del faraó que és al Museu Britànic.
El seu nom de tron fou Sekhem-Re-suadj-taui (El poder de Ra protegeix les dues terres). El seu nom s'ha trobat a un bloc de pedra a una capella o alta d'Abidos. També és present en una columna a Karnak.
Alguns estudiosos consideren a Aya la seva esposa.

## Referències

* ↑ Dodson i Hilton, 2004.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
# Vladímir Gutsàiev

Vladímir Gutsàiev (Tbilisi, 21 de desembre de 1952) és un exfutbolista georgià de la dècada de 1970.
Fou 11 cops internacional amb la selecció de la Unió Soviètica. Pel que fa a clubs, defensà els colors de FC Dinamo Tbilisi.

## Referències

* ↑ Vladímir Gutsàiev a National-Football-Teams.com (anglès)
* ↑ (rus) Владимир Гаврилович Гуцаев. TotalFootball.Ru
# Aligarh (desambiguació)

«Aligarh» té aquests significats:
* Districte d'Aligarh
* Divisió d'Aligarh
* Aligarh, ciutat
* Aligarh, fort a la ciutat d'Aligarh
* Aligarh, fort al riu Hugli uns 8 km sota Calcuta, conquerit per Lord Clive en la reconquesta de Calcuta el 30 de desembre de 1756
* Aligarh, vila del Panjab a Pakistan. 30° 46′ 25″ N, 72° 18′ 40″ E﻿ / ﻿30.77361°N,72.31111°E﻿ / 30.77361; 72.31111 al tahsil de Gojra, districte de Toba Tek Singh
* Tahsil d'Aligarh
* Aligarh, vila capital del tahsil del mateix nom a uns 12 km al nord-est de Fatehgarh
* Aligar Rampura
# Saint-Folquin

Saint-Folquin és un municipi francès, situat al departament del Pas de Calais i a la regió dels Alts de França. L'any 2007 tenia 2.535 habitants.
Es troba al nord del departament del Pas de Calais. Es troba entre Gravelines, Bourbourg, Audruicq i Oye-Plage, al cantó d'Audruicq. Es troba al cantó d'Audruicq, que al seu torn forma part del districte de Saint-Omer. L'alcalde de la ciutat és Yves Engrand (2001-2008).

## Vegeu també

* Llista de municipis del Pas de Calais
# Udin

L'udin és la llengua del poble udi o udin, derivada de l'antic llenguatge aghuà. Pertany al grup lesguià de llengües caucàsiques.
Existia com a llengua escrita (es va redescobrir el 1930), però va perdre l'escriptura pròpia al segle xiii. Posteriorment, l'udin ha emprat els alfabets àzeri, georgià, armeni i rus.
L'Udi està en perill d'extinció,classificat com a "greument en perill" pel Llibre Roig de Llengües Amenaçades de la UNESCO.

## Referències

* ↑ Gippert, Jost; Schulze, Wolfgang «Some Remarks on the Caucasian Albanian Palimpsests» (en anglès). Iran and the Caucasus, 11, 2, 01-01-2007, pàg. 208. DOI: 10.1163/157338407X265441. ISSN: 1573-384X.
* ↑ Schulze, W «Towards a history of Udi». International Journal of Diachronic Linguistics, 7, 2005, pàg. 1–27.
* ↑ Harrison, K. David; Rood, David S.; Dwyer, Arienne. Lessons from Documented Endangered Languages (en anglès). John Benjamins Publishing, 2008-09-11. ISBN 978-90-272-9020-5.
* ↑ Azuonye, Chukwuma «Igbo as an Endangered Language». scholarworks.umb.edu, 01-01-2002.